32000R2039
L 244/26
JURNALUL OFÍCIAL AL UNIUNII EUROPENE
REGULAMENTUL (CE) NR. 2039/2000 AL PARLAMENTULUI EUROPEAN ȘI AL CONSILIULUI
din 28 septembrie 2000
de modificare a Regulamentului (CE) nr. 2037/2000 privind substanțele care diminuează stratul de ozon, în ceea ce privește anul de referință pentru alocarea cotelor de hidroclorofluorocarburi
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 175 alineatul (1),
având în vedere avizul Comitetului Economic și Social (1),
după consultarea Comitetului Regiunilor,
hotărând în conformitate cu procedura prevăzută la articolul 251 din tratat (2),
întrucât:
(1)
Regulamentul (CE) nr. 2037/2000 al Parlamentului European și al Consiliului din 29 iunie 2000 privind substanțele care diminuează stratul de ozon (3) ia în considerare anul 1996 ca an de referință pentru alocarea cotelor de hidroclorofluorocarburi (HCFC). Din 1996 piața HCFC a suferit modificări considerabile în ceea ce privește importatorii, iar dacă anul 1996 ar fi menținut ca an de referință, foarte mulți importatori ar fi privați de cota lor de import. Ca regulă generală, cotele trebuie să se bazeze pe cele mai recente și reprezentative cifre disponibile, în acest caz, cele din 1999, iar astfel menținerea cifrelor din 1996 ar putea fi considerată arbitrară și ar putea chiar duce la o încălcare a principiilor nediscriminării și al așteptărilor legitime.
(2)
Regulamentul (CE) nr. 2037/2000 trebuie modificat în consecință,
ADOPTĂ PREZENTUL REGULAMENT:
Articolul 1
La articolul 4 alineatul (3) punctul (i) litera (h) din Regulamentul (CE) nr. 2037/2000, cuvintele „segmentul său de piață, exprimat procentual, din 1996” se înlocuiesc cu „segmentul exprimat procentual, care i-a fost atribuit în 1999”.
Articolul 2
Prezentul regulament intră în vigoare în ziua următoare datei publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 septembrie 2000.